# data[].attributes.headline
นาย ทินภัทร ทวีคู เล

# data[].attributes.body
นาย ทินภัทร ทวีคู เลขที่7อียิปต์โบราณ หรือ ไอยคุปต์ เป็นหนึ่งในอารยธรรมที่เก่าแก่ที่สุดในโลก ตั้งอยู่ทางตอนตะวันออกเฉียงเหนือของทวีปแอฟริกา มีพื้นที่ตั้งแต่ตอนกลางจนถึงปากแม่น้ำไนล์ ปัจจุบันเป็นที่ตั้งของประเทศอียิปต์ อารยธรรมอียิปต์โบราณเริ่มขึ้นประมาณ 3,150 ปีก่อนคริตศักราช [1] โดยการรวมอำนาจทางการเมืองของอียิปต์ตอนเหนือและตอนใต้ ภายใต้ฟาโรห์นาร์เมอร์ซึ่งเป็นฟาโรห์องค์แรกแห่งอียิปต์ และมีการพัฒนาอารยธรรมเรื่อยมากว่า 5,000 ปี [2] ประวัติของอียิปต์โบราณปรากฏขึ้นในช่วงระยะเวลาหนึ่ง หรือที่รู้จักกันว่า "ราชอาณาจักร" มีการแบ่งยุคสมัยของอียิปต์โบราณเป็นราชอาณาจักร ส่วนมากแบ่งตามราชวงศ์ที่ขึ้นมาปกครอง จนกระทั่งราชอาณาจักรสุดท้าย หรือที่รู้จักกันในชื่อว่า "ราชอาณาจักรกลาง" อารยธรรมอียิปต์อยู่ในช่วงที่มีการพัฒนาที่เยอะมาก และส่วนมากลดลง ซึ่งเป็นเวลาเดียวกันที่อียิปต์ชนพ่ายต่อการทำสงครามจากชาติอื่น ดังเช่นชาวอัสซีเรียและเปอร์เซีย จนกระทั่งเมื่อ 332 ปีก่อนคริสต์ศักราช ความเป็นอาณาจักรอียิปต์โบราณได้ล่มสลายลงเมื่อพระเจ้าอเล็กซานเดอร์มหาราชสามารถยึดครองอียิปต์ และจัดอียิปต์เป็นเพียงจังหวัดหนึ่งในจักรวรรดิมาซิโดเนีย[3] แม้กระนั้นเอง อารยธรรมอียิปต์โบราณก็ดำรงอยู่ภายใต้ราชวงศ์ทอเลมีเชื้อสายกรีซและจักรวรรดิโรมัน เกิดการผสมผสานเข้ากับอารยธรรมผู้ปกครองจนเลือนหายไปในที่สุด

# data[].attributes.headline
  เรื่องของเทพเจ้าแมว "บาสท์" หรือบาสเต็ท (Bastet) เทวีผู้มีศีรษะเป็นแมว ร่างกายเป็นคน(ปณิฏตา สีแสงเขียว เลขที่ 21)

# data[].attributes.subject
  เรื่องของเทพเจ้าแมว "บาสท์" หรือบาสเต็ท (Bastet) เทวีผู้มีศีรษะเป็นแมว ร่างกายเป็นคน(ปณิฏตา สีแสงเขียว เลขที่ 21)

# data[].attributes.body
หนึ่งในสัตว์เลี้ยงแสนน่ารักอย่าง "แมว" ที่ทำให้คนทั่วโลกตกหลุมรักจนปวารณาตัวเป็นทาสอย่างถอนตัวไม่ขึ้นนั้น สำหรับชาวอียิปต์โบราณแล้วมันเป็นมากกว่านั้นมากเลยทีเดียว เพราะเป็นถึงระดับ "เทพเจ้า" เลยทีเดียว นับได้ว่าแมวนั้นเป็นหนึ่งในสัตว์ที่มีบทบาทสำคัญในชีวิตมนุษย์มาตั้งแต่ยุคก่อนโบราณแล้ว

เรื่องของเทพเจ้าแมว "บาสท์" หรือบาสเต็ท (Bastet) เทวีผู้มีศีรษะเป็นแมว ร่างกายเป็นคน ที่ชาวไอยคุปต์นับถือเป็นเทพเจ้าแห่งความรัก และความอุดมสมบูรณ์

จุดเริ่มต้นของอียิปต์ กับความเป็นทาสแมว

ชาวอียิปต์ในสมัยก่อนมีการทำไร่เพาะปลูกเป็นหลัก เมื่อเก็บเกี่ยวผลผลิตแล้วจึงนำมาเก็บไว้ในยุ้งฉาง แต่เมื่อมีการเก็บของกิน สิ่งที่ตามมาก็คือบรรดาหนูที่จะเข้ามาแทะกินพืชไร่เหล่านั้นจนเน่าเสีย ทั้งยังเป็นพาหะให้เกิดโรคภัยต่างๆ ด้วย เหตุนี้จึงต้องมีการเลี้ยงแมวไว้ใช้จัดการโดยเฉพาะ แรกเริ่มนั้นเชื่อกันว่าพอเริ่มมีหนู ก็เริ่มมีแมวตามมาด้วย อยู่กับมนุษย์ไปๆ มาๆ ก็คงมีความสุข และอุดมสมบูรณ์ดี จากแมวป่าจึงกลายมาเป็นแมวบ้านในที่สุด

เมื่อปลอดภัยจากหนู งู และสัตว์ที่เป็นอันตรายต่อการเกษตรกรรมของมนุษย์แล้ว แมวจึงได้รับการยกย่องให้เป็นสัตว์ที่เกี่ยวข้องกับความอุดมสมบูรณ์ในที่สุด

ตำนานของเทวีบาสท์

ตามนิยายโบราณของชาวอียิปต์ กล่าวว่า เทพรา (Ra) ซึ่งเป็นเทพแห่งดวงอาทิตย์ โดยมีพาชต์ (Pasht)หรือ จันทราเทวี เป็นมเหสีของเทพรา (Ra) ในยามกลางคืนสุริยเทพต้องไปซ่อนตัวในยมโลก พาชต์ จะใช้แสงอาทิตย์ในดวงตาช่วยส่องทางให้เทพราเดินทางได้สะดวก ซึ่งในการเดินทางแต่ละครั้งเทพราต้องต่อสู้กับงูยักษ์อะโปพิส (Apophis) ที่มาขวางทางโดยจำแลงกายเป็นแมว ถ้าชนะก็จะนำแสงสว่างมาสู่วันรุ่งขึ้น หากแพ้ก็จะไม่มีแสงสว่างในวันรุ่งขึ้น หรือเกิดสุริยคราสนั่นเอง ผู้คนก็จะส่งเสียงร้องตะโกนให้งูใหญ่ตกใจ และปล่อยเทพราแล้วแสงอาทิตย์ก็จะคืนสู่โลก วนเวียนเช่นนี้ไม่สิ้นสุด

ซึ่งชาวไอยคุปต์ถือว่างูเป็นสัญลักษณ์ของปีศาจ และแมวเป็นสัตว์ศักดิ์สิทธิ์ของสุริยเทพ มาจนถึงสมัยอาณาจักรใหม่ได้ถือว่า แมวตัวผู้เป็นร่างจำแลงของเทพรา (Ra) และแมวตัวเมียคือพระเนตรของเทพรา (Ra) ที่คอยส่องสว่างนำทางให้นั่นเอง

ในเมื่อแมวนั้นมีความสำคัญต่อชาวอียิปต์ขนาดนี้ จึงได้รับการยกย่องบูชาให้เป็นเทพ มีนามว่า บาสท์ B'sst (หรือบาสเต็ท Bastet) เทวีประจำเมืองบูบาสติส (Bubastis) ปัจจุบันคือเมืองเตลบาสตา (Tell-Basta) ในสมัยอียิปต์โบราณมีงานเทศกาลฉลองให้กับเทวีบาสท์ ในช่วงฤดูใบไม้ผลิ โดยจัดพิธีบวงสรวงด้วยเนื้อสัตว์ น้ำผึ้ง และผลไม้ มีสาวงามที่ประดับดอกไม้บนศีรษะมาร้องเพลงร่ายรำถวายเป็นการสนุกสนาน ซึ่งถือว่าเป็นเทศกาลใหญ่ของชาวไอยคุปต์เลยทีเดียว

เทวีบาสท์นั้นยังมีอีกภาคหนึ่งด้วย นามว่าเซ็คเมท (Sekhmet) ซึ่งจะแทนที่ศรีษะด้วยสิงโตเพศเมีย เป็นเทพีแห่งนักรบ (warrior) ซึ่งได้รับเทวโองการให้คอยขจัดคนชั่วผู้คิดกบฏต่อองค์สุริยเทพ กลายเป็นสัญลักษณ์ของความโหดร้ายน่าสะพรึงกลัวจนสุริยเทพต้องทรงใช้อุบายทำให้กลับเป็นเทวีผู้พิทักษ์ (protector) แทน

# data[].attributes.headline
มัมมี่ (กชพรรณ มันหาด เลขที่10)

# data[].attributes.subject
มัมมี่ (กชพรรณ มันหาด เลขที่10)

# data[].attributes.body
มัมมี่ (อังกฤษ: Mummy) คือศพที่ดองหรือแช่ในน้ำยาพิเศษในประเทศอียิปต์พันทั่วทั้งร่างกายด้วยผ้าลินินสีขาว เพื่อเป็นการรักษาสภาพของศพเพื่อรอการกลับคืนร่างของวิญญาณผู้ตาย ตามความเชื่อของชาวอียิปต์โบราณ คำว่า "มัมมี่" มาจากคำว่า "มัมมียะ" (Mummiya) ซึ่งเป็นคำในภาษาเปอร์เซีย มีความหมายถึงร่างของซากศพที่ถูกดองจนกลายเป็นสีดำ โดยชาวอียิปต์โบราณจะทำมัมมี่ของฟาโรห์และเชื้อพระวงศ์ทุกพระองค์ และนำไปฝังในลักษณะแนวนอนภายใต้พื้นแผ่นทรายของอียิปต์ อาศัยแรงลมที่พัดผ่านในแถบทะเลทรายอาระเบียและทะเลทรายในพื้นที่รอบบริเวณของอียิปต์ เพื่อป้องกันการเน่าเปื่อยของซากศพที่อาบด้วยน้ำยา

ในอียิปต์โบราณมีความเชื่อเกี่ยวกับเรื่องของชีวิตหลังความตาย เกี่ยวกับการหวนกลับคืนร่างของวิญญาณ โดยมีความเชื่อว่าเมื่อวิญญาณออกจากร่างไปชั่วระยะเวลาหนึ่งจะหวนกลับคืนสู่ร่างเดิมของผู้เป็นเจ้าของ จึงต้องมีการถนอมและรักษาสภาพของร่างเดิม โดยการแช่และดองด้วยน้ำยาบีทูมิน ซึ่งจะช่วยรักษาและป้องกันไม่ให้ซากศพเน่าเปื่อยผุผังไปตามกาลเวลา

# data[].attributes.headline
หุบเขากษัตริย์ (The Valley of the Kings) นางสาว พิมพ์พิไล หงษ์วิเศษ เลขที่17

# data[].attributes.subject
หุบเขากษัตริย์ (The Valley of the Kings) นางสาว พิมพ์พิไล หงษ์วิเศษ เลขที่17

# data[].attributes.body
หุบเขากษัตริย์ (The Valley of the Kings) เป็นหุบเขาแห่งสุสานที่ฝังหลุมศพของกษัตริย์และราชวงศ์ในราชอาณาจักรใหม่ (ตั้งแต่ราชวงศ์ที่ 18 ถึง 20 ของอียิปต์โบราณ)
• หุบเขากษัตริย์ ตั้งอยู่บนฝั่งตะวันตกของแม่น้ำไนล์ ฝั่งตรงข้ามกับเมืองธีปส์ หรือเมืองลักซอร์ในปัจจุบัน
• ในปี 2006 ได้มีการค้นพบห้อง (เควี 63) และในปี 2008 ได้ค้นพบทางเข้าสุสานอีก 2 แห่ง หุบเขานี้มีหลุมศพอยู่ 64 แห่ง มีห้องมากกว่า 120 ห้อง เป็นที่ฝังพระศพที่สำคัญของราชวงศ์ของอาณาจักรใหม่แห่งอียิปต์โบราณ รวมถึงยังมีสุสานของบุคคลสำคัญอีกหลายแห่ง สุสานตกแต่งด้วยภาพของเทพเจ้าอียิปต์และได้ให้ข้อมูลความเชื่อเกี่ยวกับพิธีศพในช่วงเวลานั้น สุสานทั้งหมดดูเหมือนจะถูกเปิดและโจรรกรรมวัตถุโบราณไปแล้ว แต่ก็ยังให้แนวคิดเกี่ยวกับความมั่งคั่งและอำนาจในการปกครองในยุคนั้น
• หุบเขากษัตริย์ โด่งดังมาจากการค้นพบสุสานของฟาโรห์ตุตันคามุน (ที่เป็นที่เลื่องลือด้านคำสาปฟาโรห์) และยังถือเป็นหนึ่งในสถานที่โบราณคดีที่โด่งดังที่สุดในโลก ในปี ค.ศ. 1979 ถูกยกให้เป็นมรดกโลก ร่วมกับส่วนที่เหลือของธีบันเนโครโพลิส การค้นพบการขุดค้นหาวัตถุโบราณและการอนุรักษ์ยังคงดำเนินการต่อไป และยังถือเป็นจุดศูนย์กลางการท่องเที่ยวในปัจจุบัน ที่เปิดให้นักท่องเที่ยวได้เข้าชม

# data[].attributes.headline
พีระมิดเมนคูเร (ธนพร จันทเสน เลจที่23)

# data[].attributes.subject
พีระมิดเมนคูเร (ธนพร จันทเสน เลจที่23)

# data[].attributes.body
พีระมิดเมนคูเร หรือ เมนคาวเร (Menkaure) หนึ่งในพีระมิดในประเทศอียิปต์ ที่ตั้งอยู่บริเวณที่ราบสูงกีซา ทางทิศตะวันตกนอกกรุงไคโร สร้างโดย ฟาโรห์เมนคูเร หรือชื่อในภาษากรีกคือ ฟาโรห์ไมซีรีนัส (Micerinus) ทรงเป็นราชโอรสของ ฟาโรห์คาเฟร ผู้สร้างพีระมิดคาเฟร และเป็นพระนัดดาของฟาโรห์คูฟู ผู้สร้างมหาพีระมิดแห่งกิซ่าฟาโรห์เมนคูเรได้สร้างพีระมิด ขึ้นเป็นหลังที่สามที่ความสูง 65.5 เมตร (ปัจจุบันคงเหลือ ความสูง 62 เมตร) ฐานแต่ละด้านกว้างประมาณ 105 เมตร และเอียงทำมุมประมาณ 51 องศา ซึ่งแม้จะมีขนาดเล็กที่สุด ในหมู่พีระมิดทั้ง 3 แห่งกิซ่า แต่ก็ยังสูงประมาณอาคาร 18 ชั้น (เมื่อคิดความสูงที่ชั้นละ 3.5 เมตร)ทางทิศใต้ของพีระมิดเมนคูเร มีการสร้างหมู่พีระมิดราชินีทั้ง 3 (The Three Queen's Pyramids) เป็นที่ไว้พระศพของราชินี 3 องค์ในสมัยของฟาโรห์เมนคูเร หมู่พีระมิดราชินีทั้ง 3 นี้มักปรากฏในภาพถ่ายร่วมกับพีระมิดเมนคูเร

# data[].attributes.headline
เทพีฮาเธอร์ (Hathor) (น.ส พัทธ์ธีรา อภิบาลศรี ชั้น ม.6/7 เลขที่ 24)

# data[].attributes.subject
เทพีฮาเธอร์ (Hathor) (น.ส พัทธ์ธีรา อภิบาลศรี ชั้น ม.6/7 เลขที่ 24)

# data[].attributes.body
เทพีฮาเธอร์ คือ เทพแห่งความรัก ความเป็นแม่ และเป็นเทพีแห่งสตรีทั้งมวล เป็นเทพแห่งการเจริญพันธุ์และการให้กำเนิด รวมทั้งเรื่องสุขภาพ ความงาม โดยมีนักบวชที่บูชาเทพฮาเธอร์มีทั้งนักบวชชายและหญิงมีงานเทศกาลต่างๆ ที่เฉลิมฉลองเพื่อบูชาเทพฮาเธอร์ อีกทั้งยังเป็นเทพผู้คุ้มครองฟาโรห์

ตำนาน

หนึ่งในเทพเก่าแก่ที่อยู่คู่ชาวไอยคุปต์มานาน เทพราสร้างเทพีฮาเธอร์มาจากน้ำตาของพระองค์ การบูชาเทพฮาเธอร์ปรากฏมาตั้งแต่ในสมัยอาณาจักรเก่า หรือยุคที่แผ่นดินอียิปต์รวมกันและมีฟาโรห์เป็นเจ้าปกครองอาณาจักรเป็นครั้งแรก เมื่อราว 3,000 ปีก่อนคริสตกาล ให้การเคารพบูชาเทพฮาเธอร์ในฐานะเทพของอียิปต์บน (เทพอียิปต์ล่างคือ บาสต์) และยังได้รับการเคารพบูชาเรื่อยมาจนถึงสมัยราชวงศ์ทอเลมีปกครองอียิปต์ ยุคสุดท้ายการมีฟาโรห์ เทพฮาเธอร์เป็นเทพแห่งเดือน เฮทารา (Hethara) เดือนที่ 3

แห่งปีตามปฏิทินอียิปต์

# data[].attributes.attachment_caption
วิหารริมน้ำบนเกาะศักดิ์สิทธิ์

# data[].attributes.headline
วิหารฟิเลย์ Philae Temple (พิชชา สงวนหงษ์ เลขที่ 16)

# data[].attributes.subject
วิหารฟิเลย์ Philae Temple (พิชชา สงวนหงษ์ เลขที่ 16)

# data[].attributes.body
วิหารฟิเลย์ ตั้งอยู่ที่เมืองอัสวาน สร้างโดยฟาโรห์ในราชวงศ์ปโตเรมี เป็นวิหารที่สร้างขึ้นเพื่อบูชาเทพีไอซิส ที่ตั้งอยู่กลางแม่น้ำ วิหารนี้ความสำคัญและงดงามมาก ในอดีตวิหารฟิเลย์เคยถูกสร้างขึ้นบนเกาะฟิเลย์กลางแม่น้ำไนล์ แต่เมื่อเขื่อนอัสวานสร้างเสร็จ วิหารทั้งวิหารก็จมอยู่ใต้น้ำ จึงทำให้บางส่วนของวิหารฟิเลย์ถูกน้ำกัดเซาะ หลังจากนั้นทางยูเนสโก้ จึงทำกาแยกส่วนวิหารฟิเลย์ แล้วทำการเคลื่อนย้ายมาประกอบใหม่ที่เกาะอากิลเกียโดยอยู่สูงกว่าระดับน้ำ 20 เมตร ใช้เวลาในการเคลื่อนย้ายและประกอบทั้งหมด 8 ปี

บริเวณวิหารฟิเลย์ ประกอบไปด้วยเสาระเบียง ซึ่งสลักลวดลายเกี่ยวกับพิธีบูชาเทพเจ้า สถาปัตยกรรมเก่าสุดในหมู่วิหารฟิเลย์ คือ Portico of Nectanebo เริ่มก่อสร้างในรัชสมัยของ Nectanebo I ราว 380 - 362 ปีก่อนคริสตกาล Portico of Nectanebo อยู่ทางใต้ของเกาะ มีเสาสูงหลายต้น ทางเดินกว้างใหญ่ระหว่างเสาสูงทั้ง 2 ข้าง มีตลอดทางจาก Portico ไปจนถึงวิหารแห่งเทพีไอซิส  วิหารเทพีไอซิส (Temple of Isis) ตั้งอยู่ทางด้านเหนือสุด วิหารนี้มีความสำคัญและงดงามมาก เปรียบเสมือนปราการสุดท้ายของศาสนาสมัยอียิปต์โบราณ

# data[].attributes.headline
แม่น้ำไนล์ สายน้ำยาวไกลที่สุดในโลกแห่งทวีปแอฟริกา ความยาวมากกว่า 6,695 กม. ไหลผ่าน 11 ประเทศ รวมถึงเอธิโอเปีย ซูดานและอียิปต์(นายภาสกร ศรีภุมมา ม.6/7 เลขที่4)

# data[].attributes.subject
แม่น้ำไนล์ สายน้ำยาวไกลที่สุดในโลกแห่งทวีปแอฟริกา ความยาวมากกว่า 6,695 กม. ไหลผ่าน 11 ประเทศ รวมถึงเอธิโอเปีย ซูดานและอียิปต์(นายภาสกร ศรีภุมมา ม.6/7 เลขที่4)

# data[].attributes.body
ต้นกำเนิดแม่น้ำไนล์ เกิดจากการรวมตัวของแม่น้ำสายใหญ่ 2 สาย คือ แม่น้ำบลูไนล์ (Blue Nile) จากเอธิโอเปีย กับแม่น้ำไวต์ไนล์ (White Nile) จากแอฟริกาฝั่งตะวันออก รวมถึงเคนยา แทนซาเนีย ยูกันดา สาธารณรัฐประชาธิปไตยคองโก และซูดานใต้ ไหลไปรวมกันในซูดาน ผ่านอียิปต์ออกทะเลเมดิเตอร์เรเนียน

ความอุดมสมบูรณ์ของแม่น้ำไนล์หล่อเลี้ยงอารยธรรมโบราณมากมาย รวมถึงอารยธรรมอียิปต์อายุเก่าแก่กว่า 5,000 ปี

ความเปลี่ยนแปลงครั้งใหญ่กำลังคืบคลานสู่แม่น้ำไนล์เช่นเดียวกับลุ่มแม่น้ำสายสำคัญๆของโลกอีกหลายแห่งนับตั้งแต่งานก่อสร้างเขื่อน “แกรนด์ เอธิโอเปียน เรเนส์-ซองซ์” ––Grand Ethiopian Renaissance Dam หรือ GERD บนแม่น้ำสายบลูไนล์ บริเวณชายแดนเอธิโอเปียกับซูดานเมื่อช่วงปี 2554

แต่ด้วยประชากรอียิปต์เพิ่มขึ้นเรื่อยๆใกล้ถึง 100 ล้านคนเข้าไปทุกที ยิ่งทำให้ความต้องการใช้น้ำจืดมากขึ้นอีก เพราะอียิปต์พึ่งพาแหล่งน้ำจืดจากแม่น้ำไนล์ใช้ในประเทศมากถึง 90 เปอร์เซ็นต์

ชาวอียิปต์ใช้น้ำเฉลี่ยต่อคนต่อปีราว 570 ลูกบาศก์เมตร แต่รัฐบาลจำเป็นต้องกักตุนน้ำเผื่อเหลือเผื่อขาดให้ได้เฉลี่ยต่อคนต่อปีราว 1,000 ลูกบาศก์เมตร

แหล่งน้ำในอียิปต์มากราว 80 เปอร์เซ็นต์ ถูกใช้เพื่อการเกษตร แต่ยิ่งผลพวงจากสภาพอากาศโลกเปลี่ยนแปลงอย่างรวดเร็ว หรือ “ไคลเมต เชนจ์” ส่งผลกระทบต่อชาวโลกรุนแรงขึ้น ปัญหาการแย่งและแบ่งปันแหล่งน้ำจืดก็จะขยับขั้นเข้มข้นขึ้นด้วย

# data[].attributes.headline
เทพแห่งความตาย​ อานูบิส​ (นายณัฐตรัยรัตน์​ แซ่เจียว​ เลขที่1)​

# data[].attributes.subject
เทพแห่งความตาย​ อานูบิส​ (นายณัฐตรัยรัตน์​ แซ่เจียว​ เลขที่1)​

# data[].attributes.body
อานูบิส (Anubis) คือชายสวมหน้ากากสุนัขสีดำ อันมีความหมายถึงความตายและการเกิดใหม่ ตามตำนานเล่าว่าเทพเจ้าอนูบิสเป็นผู้ดองมัมมีพระศพของเทพเจ้าโอซิริส ด้วยเหตุนี้ในพิธีการทำศพของชาวอียิปต์โบราณ และโลกหลังความตายของมนุษย์ จึงมีเทพองค์นี้ประกอบอยู่ในเรื่องราวและมีส่วนเกี่ยวข้องเป็นอย่างมาก​ หน้าที่หลักของอานูบิสคือการนำดวงวิญญาณของคนตายไปสู่ยมโลก ทั้งนี้ก็เพื่อให้วิญญาณผู้นั้นได้รับผลกรรมที่ตนได้ทำเอาไว้ก่อนตาย เมื่อถึงหอพิพากษา เทพอนูบิสจะนำหัวใจคนตายไปวางบนตาชั่ง ชั่งน้ำหนักเทียบกับ “ขนนก”ถ้าผู้ตายทำบาปไว้มาก หัวใจของเขาจะมีน้ำหนักมากกว่าขนนก เทพอนูบิสจะมีหน้าที่ส่งเขาไปสู่การลงทัณฑ์ เป็นเหยื่ออสุรกายในนรกที่มีนามว่า “อัมมุท” (Ammut) กลืนกินหัวใจของดวงวิญญาณตนนั้นเข้าไปทันที ทำให้ดวงวิญญาณตนนั้นสลายไปตลอดกาล แต่หากหัวใจของผู้ตายมีน้ำหนักเบากว่าขนนก แสดงว่าผู้ตายเคยทำกรรมอันเป็นกุศลไว้มาตั้งแต่ตอนที่คนผู้นั้นยังมีชีวิตอยู่ ซึ่งสมควรที่จะได้รับพรให้มีชีวิตเป็นนิรันดร์จากเทพโอชิริส และเดินทางไปอยู่ในสถานที่ที่เรียกว่า “Fields of the Reed” หรือสวรรค์ของชาวอียิปต์นั่นเอง​
การนับถือเทพองค์นี้มีมาอย่างยาวนานมากแล้ว มีการสร้างรูปปั้นหมาในสีดำหรือสีทองขึ้นเพื่อเป็นตัวแทนของเทพอานูบิส ลักษณะของเทพอานูบิสเป็นเทพที่มีลำตัวเป็นมนุษย์ มีส่วนศีรษะไปจนถึงลำคอเป็นหมาในสีดำ ซึ่งสันนิษฐานได้ว่าการที่ลักษณะของเทพอานูบิสมีใบหน้าเป็นหมาใน ก็เพราะสัตว์ชนิดนี้มักจะหากินในช่วงกลางคืน และพบได้บ่อยแถวๆสุสานของคนตาย ซึ่งทำให้ในสมัยโบราณ นักบวชที่ทำพิธีกรรมเกี่ยวกับศพจะสวมหน้ากากที่มีลักษณะเป็นรูปหมาใน เพื่อเป็นสัญลักษณ์ในการบูชาเทพอานูบิส
คำสาป
ในการเปิดสุสานตุตันคาเมน การขุดค้นทางโบราณคดีครั้งยิ่งใหญ่ของอียิปต์ คณะนักขุดพบเทวรูปเทพอนูบิส ในลักษณะของสุนัขสีดำ นอนหมอบอยู่บนหีบขนาดใหญ่มีคานหาม นี่เป็นคำเตือนถึง “ความตาย” ซึ่งผู้บุกรุกทุกคนจะต้องเผชิญ และมันก็เกิดขึ้นจริง ผู้เกี่ยวข้องการขุดค้นสุสาน อันเป็นที่พำนักสุดท้ายของยุวเทวกษัตริย์ (ฟาร์โรตุตันคาเมน) ทั้งหมดได้รับชื่อเสียงและการยกย่องสรรเสริญ แต่ต่อมาทุกคนต่างก็พากันล้มตายด้วยโรคลึกลับ ในเวลาไล่เลี่ยกัน

เรื่องนี้เริ่มต้นขึ้นเมื่อ ในปี 1922 ลอร์ด คาร์นาร์วอน ได้ว่าจ้างคณะสำรวจของ นายโฮเวิร์ด คาร์เตอร์ เข้าไปทำการสำรวจค้นหาสุสานฟาโรห์ตุตันคามุนในหุบผากษัตริย์ เมืองลักซอร์ โดยคาร์เตอร์ใช้เวลาถึง 10 ปี ในการค้นหาสุสาน พวกเขาค้นพบห้องเก็บพระศพ พร้อมกับฝาโลงที่ทำด้วยทองคำบริสุทธิ์ ทั้งทรัพย์สมบัติอีกมากมาย ทุกคนดีใจกันมาก ทำให้ละเลยคำสาปที่นักบวชไอยคุปต์บรรจงสลักไว้ภายในสุสาน “มรณะจักโบยบินมาสังหารสู่ผู้บังอาจรังควานสันติสุขแห่งพระองค์ฟาโรห์” ข้อความที่เปี่ยมด้วยอาถรรพ์นี้ ก่อให้เกิดการตายอย่างน่าพิศวง ไล่มาตั้งแต่
ลอร์ด คาร์นาร์วอน เสียชีวิตอย่างกะทันหันภายในห้องพักของโรงแรมในกรุงไคโร ประเทศอียิปต์ สาเหตุการตายเนื่องจากถูกยุงกัด ทำให้เป็นนิวมอเนีย แต่ที่น่าประหลาดอย่างยิ่งก็คือ ที่มัมมี่ของฟาโรห์ตุตันคามุนก็มีรอยยุงกัดที่แก้มซ้าย ซึ่งเป็นจุดเดียวกับที่ลอร์ดคาร์นาร์วอนถูกยุงกัดเช่นกัน

ภายในเวลา 6 ปีที่มีการขุดสุสานฟาโรห์ตุตันคาเมน ผุ้ที่ได้ร่วมขุดค้นล้มตายไปถึง 12 คน โดยส่วนใหญ่มีอาการเหนื่อยอ่อนและเสียชีวิตไปเฉยๆโดยที่แพทย์ไม่สามารถวินิจฉัยอาการได้ และภายในระยะเวลา 7 ปี มีผู้ร่วมในการขุดสุสานฟาโรห์ตุตันคามุนรอดชีวิตอยู่เพียง 2 คนเท่านั้น

นอกจากนี้ยังมีบุคคลใกล้ชิดของผู้ที่ร่วมขุดสุสานจำนวนถึง 22 คน ได้ถึงแก่กรรมไปทั้งที่ยังไม่สมควรแก่เวลา และหนึ่งในจำนวนนั้นก็คือ เลดี้คาร์นาร์วอน ภรรยาของลอร์ด คาร์นาร์วอนที่ฆ่าตัวตายเนื่องจากเกิดอาการเสียสติ
​

# data[].attributes.attachment_link.authors[].name
Abdulthaitube - อับดุลย์เอ๊ย ถามไรตอบได้!

# data[].attributes.attachment_link.title
7 เรื่องเล่าตำนานอานูบิส เทพแห่งความตาย

# data[].attributes.headline
หนังสือการ์ตูนและเก็บการ์ดยูกิโอ

# data[].attributes.subject
หนังสือการ์ตูนและเก็บการ์ดยูกิโอ

# data[].attributes.body
ผลงานความยิ่งใหญ่ของอารยธรรมโบราณถูกนำมาทำเป็นการ์ตูนและเก็บการ์ดแสดงถึงความยิ่งใหญ่ให้โลกได้รู้ในรูปแบบที่เข้าถึงได้ง่ายและเด็กๆชอบโดยนำเรื่องราวของฟาโรห์และพีระมิดมานำเสนอ
นายเอกภักดิ์ ภักตะไชย เลยที่8

# data[].attributes.headline
ศาสตร์ความงามอียิปต์โบราณ (น.ส.ธนัชญา วิสุทธิแพทย์ เลขที่15)

# data[].attributes.subject
ศาสตร์ความงามอียิปต์โบราณ (น.ส.ธนัชญา วิสุทธิแพทย์ เลขที่15)

# data[].attributes.body
พิธีกรรมเสริมความงามในยุคอียิปต์โบราณนั้นเริ่มต้นที่ห้องน้ำของสตรีฐานะร่ำรวย ตามธรรมเนียมในสมัยอาณาจักรกลาง (Middle Kingdom) หรือช่วงระหว่าง 2,030 และ 1,650 ปีก่อนคริสตกาล ที่สตรีในระดับนั้นจะได้รับการปฏิบัติปรนเปรออย่างเต็มที่ โดยก่อนที่จะแต่งแต้มเติมสีสัน จะต้องมีการเตรียมผิวเสียก่อน

กระบวนการดังกล่าวมักเริ่มที่การขัดผิวด้วยเกลือจากทะเลเดดซี หรือไม่ก็อาบน้ำนม พร้อมๆ กับการมาสก์ผิวหน้าด้วยน้ำนมผสมน้ำผึ้งที่เป็นที่นิยมในยุคนั้น จากนั้น บางคนอาจเลือกใช้เม็ดธูปหอมทาบริเวณใต้วงแขนต่างผลิตภัณฑ์ระงับกลิ่นกายในสมัยนี้ และทาผิวด้วยน้ำมันกลิ่นดอกไม้หรือเครื่องเทศหอมเพื่อให้ผิวนุ่มละมุน

อีกเรื่องที่น้อยคนจะทราบก็คือ ชาวอียิปต์ในสมัยโบราณยังเป็นผู้คิดค้นวิธีกำจัดขนด้วยแว๊กซ์ ด้วยการผสมน้ำผึ้งกับน้ำตาล ดังเช่นผลิตภัณฑ์ที่ธุรกิจด้านความงามหลายแห่งนำมาใช้ในปัจจุบันด้วย
ผู้ที่ศึกษาประวัติศาสตร์อียิปต์โบราณพบว่า วัสดุ Kohl หรือผงสำหรับทาเปลือกตานั้นเป็นมากกว่าการเสริมความงาม เพราะยังช่วยปกป้องสายตาจากแสงจ้าของดวงอาทิตย์ เพราะภาษาอียิปต์ที่มีความหมายว่าเป็น makeup palette หรือ ตลับสีแต่งหน้า นั้นมีความหมายดั้งเดิมว่า “การปกป้อง” ขณะที่ส่วนผสมแร่ที่อยู่ในวัสดุนี้ยังมีคุณสมบัติต่อต้านเชื้อแบคทีเรียด้วย

ส่วนสีปากนั้น คนโบราณมักใช้ดินเหลืองที่ใช้ทำสี ผสมกับไขมันจากสัตว์และน้ำมันพืช ขณะที่ตำนานเล่าขานกันว่า คลีโอพัตรา พึงพอใจใช้สีแดงจากด้วงสีแดงมาทาปากมากกว่า แต่ส่วนสำคัญในการผสมสีทาปากนั้นคือไอโอดีนและธาตุโบรมีนแมนไนท์ ซึ่งทำให้สีที่ได้มีความเป็นพิษที่อาจคร่าชีวิตคนได้ ซึ่งอาจเป็นที่มาของคำว่า จูบมรณะ ก็เป็นได้

# data[].attributes.headline
หุบเขากษัตริย์ (ณัฏฐณิชา ทองจันทร์ เลขที่22)

# data[].attributes.subject
หุบเขากษัตริย์ (ณัฏฐณิชา ทองจันทร์ เลขที่22)

# data[].attributes.body
หุบเขากษัตริย์ตั้งอยู่บนฝั่งทางตะวันตกของแม่น้ำไนล์
หุบเขานี้เป็นสุสานของฟาร์โรห์ตั้งแต่สมัย Tuhtmose หลบซ่อนอยู่ในเทือกเขาTheban มีทั้งบรรพกษัตริย์เหล่าราชวงศ์และขุนนางทั้งหลาย
หุบผากษัตริย์ถูกใช้สำหรับเป็นสถานที่ฝังศพอยู่ราว500 กว่าปี โดยเริ่มตั้งแต่ 1,539 ปีก่อนคริสตกาลจนถึง 1075 ปีก่อนคริสตกาลในรัชสมัยของฟาโรห์รามเซสที่ 11  มีสุสานในหุบเขาแห่งนี้อย่างน้อย 63 สุสานแม้ชื่อจะบ่งบอกว่าเป็นหุบเขาสำหรับบรรจุพระศพของฟาโรห์เท่านั้น แต่ในความจริงกลับมีสุสานของเหล่าผู้สูงศักดิ์มากมายอยู่ รัชสมัยของฟาโรห์รามเซสที่ 1 (Ramesses I) ได้มีการก่อสร้างหุบผาราชินี (Valley of the Queens) เพื่อเป็นสุสานสำหรับราชินี โดยเฉพาะแต่ถึงกระนั้นราชินีบางองค์ก็เลือกที่จะถูกฝังเคียงข้างพระสวามีในหุบผากษัตริย์
เเละมีความเชื่อว่าถ้าหากใครที่เข้าไปรบกวนฟาโรห์ก็ต้องมีอันเป็นไป

# data[].attributes.headline
กระดาษปาปิรุส (Papirus)(กิมรักษ์ สมชัย เลขที่13)

# data[].attributes.subject
กระดาษปาปิรุส (Papirus)(กิมรักษ์ สมชัย เลขที่13)

# data[].attributes.body
กระดาษแผ่นแรกของโลกผลิตโดยชาวอียิปต์โบราณ ที่ทำมาจากต้นกกและเรียกว่ากระดาษปาปิรุส มีการพบว่ามีการใช้จารึกพวกบทสวด คำสรรเสริญเทพเจ้าแล้วก็คำสาบานบรรจุไว้ในพีระมิดของอียิปต์ นักประวัติศาสตร์เชื่อว่ามีการใช้กระดาษปาปิรุส เมื่อ 3,000 ปีก่อนคริสตกาล
กระดาษปาปิรุสมีความยืดหยุ่นและคงต่อสภาพอากาศอันแห้งแล้งของอียิปต์ได้ดี  อียิปต์ใช้บันทึกข้อความสรรเสริญเทพเจ้าและเหตุการณ์ต่างๆในสมัยอียิปต์ โบราณ ว่ากันว่าได้มีการประดิษฐ์อักษรลงบรกระดาษปาปิรุสที่เรียกกันว่า
ตัวอักษรฮีโรกราฟฟิก

วิธีการสร้างกระดาษปาปิรัส ทำโดยการเฉือนต้นปาปิรัสบางๆตามแนวยาวแล้วนำไปตากแดด นำลำเลียงของลำต้นจะทำให้เยื่อไม้ติดกันเป็นแผ่น ส่วนขนาดก็จะขึ้นอยู่กับจำนวนแผ่นของลำต้น เมื่อแสร็จแล้วก็ม้วนเก็บไว้
ปาปิรุสได้ถูกนำมาใช้ประโยชน์อย่างกว้างขวาง เช่น นำมาเป็นเชื้อเพลิง สร้างบ้าน ต่อเรือ สานตะกร้า ตลอดจนตัดเย็บเสื้อผ้าโดยเฉพาะศิลปหัตถกรรมที่ทำกระดาษจากต้นปาปิรุสนี้ถือเป็นความลับสุดยอดก็ว่าได้ เนื่องจากเป็นหน่วยงานที่อยู่ภายใต้การควบคุมดูแลอย่างใกล้ชิดของเจ้าหน้าที่ซึ่งองค์ฟาโรห์ทรงแต่งตั้ง ทำเป็นอุตสาหกรรมกันเลยทีเดียว ชาวบ้านจึงเรียกว่า ปะ - ปี๋ - ร่า ( Pa - Pe - Raa) หมายถึงกิจการที่เป็นขององค์ฟาโรห์ แต่ชาวกรีกโบราณออกเสียงเพี้ยนเป็นปาปิรัส แล้วคำคำนี้แหละ ก็แผลงมาเป็น "เปเปอร์ ( Paper"หรือกระดาษในปัจจุบัน )

# data[].attributes.headline
วิหารบูชาเทพฮอรัส (ลีลาวดี วิสุทธิเมธากร เลขที่19)

# data[].attributes.subject
วิหารบูชาเทพฮอรัส (ลีลาวดี วิสุทธิเมธากร เลขที่19)

# data[].attributes.body
วิหารฮอรัสเป็นวิหารที่อยู่ในสภาพสมบูรณ์ที่สุดแห่งหนึ่งในอียิปต์ สร้างสมัยราชวงศ์ทอเลมีที่ 3 ยุคสุดท้ายของอาณาจักรอียิปต์ ช่วงราว 237 ปีก่อนคริสตกาล ผู้ก่อตั้งราชวงศ์ทอเลมี คือนายพลปโตเลมี ชาวกรีกหลังกองทัพพระเจ้าอเล็กซานเดอร์มหาราชของกรีกยึดอียิปต์ได้สำเร็จ พระนางคลีโอพัตราผู้โด่งดังเป็นฟาโรห์องค์สุดท้ายของราชวงศ์ทอเลมี และอาณาจักรอียิปต์

ฮอรัสคือใคร
ศีรษะเป็นเหยี่ยวร่างกายเป็นมนุษย์ผู้ชาย ดวงตาข้างซ้ายคือดวงสุริยะ ดวงตาข้างขวาคือดวงจันทร์

เทพเจ้าแห่งท้องฟ้า ตามพระนามแปลว่า เทพผู้อยู่เบื้องบน

ตัวแทนองค์ฟาโรห์ เชื่อมโยงถึงกษัตริย์ และมีความเชื่อว่าเป็นผู้กอบกู้อาณาจักรอียิปต์จากอธรรมในยุคเทพเจ้าปกครอง

มีตำนานที่เล่าว่า กษัตริย์ผู้ปกครองอียิปต์ในสมัยดึกดำบรรพ์ (ก่อนเกิดอาณาจักรอียิปต์โบราณเมื่อ 5,000 ปีมาแล้ว) เป็นเทพเจ้า และเทพฮอรัสเป็นเทพองค์สุดท้ายที่อวตารมาเป็นมนุษย์ปกครองอียิปต์ช่วยกู้อาณาจักรอียิปต์จากเทพเซธ ผู้มีศักดิ์เป็นอา (น้องชายเทพโอสิริสภาคอวตาร พระบิดาของเทพฮอรัส) แย่งราชบัลลังก์ เทพฮอรัสกู้อียิปต์คืนจากเทพเซธได้และปกครองอียิปต์เจริญรุ่งเรือง เมื่อสิ้นสุดการปกครองของเทพฮอรัส บรรดาทวยเทพก็ปล่อยให้มนุษย์ปกครองอียิปต์กันเอง

ลีลาวดี วิสุทธิเมธากร 6/7 เลขที่19

# data[].attributes.attachment_link.authors[].name
AMARINTV : อมรินทร์ทีวี

# data[].attributes.attachment_link.title
ตะลุยมหาวิหารโบราณแห่งเทพฮอรัส 'อียิปต์' | Viewfinder The Bucket List | EP.37

# data[].attributes.headline
โถคาโนปิค(Canopic) - (วรรณศิลป์ อยู่หลง เลขที่ 26)

# data[].attributes.subject
โถคาโนปิค(Canopic) - (วรรณศิลป์ อยู่หลง เลขที่ 26)

# data[].attributes.body
ชาวอียิปต์โบราณ ในระหว่างขั้นตอนการทำมัมมี่เพื่อจัดเก็บและรักษาไฟล์ อวัยวะภายใน ของเจ้าของสำหรับไฟล์ ชีวิตหลังความตาย. พวกเขามักจะแกะสลักจาก หินปูน หรือทำจากเครื่องปั้นดินเผา ไหเหล่านี้ถูกใช้โดยชาวอียิปต์โบราณตั้งแต่สมัย อาณาจักรเก่า จนถึงเวลา ช่วงปลายเดือน หรือ ระยะ Ptolemaicซึ่งในเวลานั้นอวัยวะภายในถูกห่อและวางไว้กับร่างกาย อวัยวะภายในไม่ได้เก็บไว้ในโถทรงกระบอกเดียว แต่ละโถสงวนไว้สำหรับอวัยวะเฉพาะ คาโนปิก สะท้อนให้เห็นถึงการเชื่อมโยงที่ผิดพลาดโดยชาวไอยคุปต์ยุคแรกกับตำนานกรีก
คาโนปุส - กัปตันเรือของ Menelaus บน เดินทางไปยังเมืองทรอย
"ผู้ซึ่งถูกฝังไว้ที่ Canopus ในสามเหลี่ยมปากแม่น้ำซึ่งเขาถูกบูชาในรูปแบบของไห"
อาณาจักรเก่าแทบไม่ได้ถูกจารึกไว้และมีฝาปิดธรรมดา ใน อาณาจักรกลาง การจารึกกลายเป็นเรื่องปกติมากขึ้นและฝาปิดมักอยู่ในรูปของศีรษะมนุษย์ โดย ราชวงศ์ที่สิบเก้า แต่ละฝาทั้งสี่เป็นภาพหนึ่งใน บุตรชายสี่คนของโฮรัสในฐานะผู้พิทักษ์อวัยวะ

# data[].attributes.attachment_caption
BASTET ตำนานเทพแมว

# data[].attributes.headline
เทพแมว(Bastet)-(กมลชนก แนวพนา เลขที่ 11)

# data[].attributes.subject
เทพแมว(Bastet)-(กมลชนก แนวพนา เลขที่ 11)

# data[].attributes.body
ในอารยธรรมอียิปต์มีการบูชาแมวเป็นสัตว์ศักดิ์สิทธิ์ เนื่องจากชาวอียิป์นับถือ เทพีบาเตส (Bastet) เทพีแห่งความรักความอุดมสมบูรณ์ และช่วยต่อต้านสิ่งชั่วร้ายและความเจ็บป่วย เทพีองค์นี้มีส่วนหัวเป็นแมว ลำตัวเป็นคน เมื่อมีแมวเป็นสัตว์เทพเจ้า ชาวอียิปต์จึงมีกฎห้ามทำร้ายแมว หรือนำแมวออกจากอาณาจักร ผู้ใดละเมิดกฎอาจมีโทษถึงชีวิต มีตำนานเล่าว่าทหารโรมันผู้หนึ่งฆ่าแมวโดยไม่ตั้งใจ แต่นั่นทำให้ชาวอียิปต์โกรธแค้นมากจนรวมตัวกันสังหารทหารโรมัน

นอกจากจะบูชาแมวแล้ว แมวยังมีประโยชน์ต่อชาวอียิปต์คือพวกมันช่วยกำจัดหนูและล่างูด้วย ซึ่งสัตว์ทั้งสองชนิดนี้นับเป็นภัยคุกคามชาวอียิป์ในยุคโบราณอย่างมาก จึงไม่แปลกที่จะยกย่องบูชาแมวเป็นสัญลักษณ์แห่งเทพเจ้า แมวยังปรากฏในอักษรเฮียโรกลิฟฟิคของชาวอียิป์ โดยคำว่าแมวนั้นคือ “miu” หรือ “mau” ซึ่งสอดคล้องกับเสียงร้องของแมวนั่นเอง

# data[].attributes.headline
วิหารคาร์นัค (Karnak Temple Complex) กชพร นิยมวรรณ์ ม.6/7 เลขที่9

# data[].attributes.subject
วิหารคาร์นัค (Karnak Temple Complex) กชพร นิยมวรรณ์ ม.6/7 เลขที่9

# data[].attributes.body
วิหารคาร์นัคสถานที่ท่องเที่ยวอียิปต์ที่เป็นศาสนสถานที่เก่าแก่ที่สุดในโลก ตั้งอยู่ในเมืองลักซอร์ (Luxor) เป็นวิหารกลางแจ้งที่มีกำแพงสูงใหญ่กว่า 1,000 ฟุต ถูกสร้างขึ้นเพื่อถวายแด่เทพเจ้าอะมอน-รา (Amon-Ra) เทพแห่งดวงอาทิตย์ในตำนานเทพเจ้าแห่งไอยคุปต์ของอียิปต์ อีกทั้งสร้างเพื่อใช้เป็นสถานที่จัดพิธีกรรมต่างๆ ทางศาสนา

นอกจากหินและเสาหินจำนวนมากที่เพื่อนๆ จะได้ชมแล้ว ยังมีสฟิงซ์ให้ได้ชมอีกด้วย วิหารคาร์นัคประกอบไปด้วย 3 วิหาร ได้แก่ วิหารเทพอะมอนรา วิหารเทพมอนดู และวิหารเทวีมัต นอกจากนี้ยังมีห้องโถงขนาดใหญ่ถึง 65,000 ตารางฟุต พร้อมเสาขนาดใหญ่ 134 ต้น แต่ละต้นต้องใช้คนหลายสิบคนโอบ บอกเลยว่าที่นี่สวยทั้งตอนกลางวันและตอนกลางคืน ซึ่งในตอนกลางคืนมีการแสดงแสง สี เสียง ให้ได้ชมกันด้วย

# data[].attributes.body
อารยธรรมในยุคโบราณหลายแห่งในโลกมีสิ่งก่อสร้างรูปพีระมิด โดยพีระมิดที่มีชื่อเสียงมากที่สุดคือ พีระมิดในอียิปต์ซึ่งสร้างขึ้นเพื่อเป็นสุสานของฟาโรห์ โดยพีระมิดที่ใหญ่ที่สุดคือ มหาพีระมิดแห่งกิซ่า ซึ่งเป็นหนึ่งในเจ็ดสิ่งมหัศจรรย์ของโลกยุคโบราณ และเป็นสิ่งเดียวที่ยังอยู่มาจนถึงยุคปัจจุบัน องค์ประกอบพื้นฐานที่สำคัญของพีระมิดคือหินทราย ซึ่งหินทรายดังกล่าวจะมีขนาดใหญ่และมีน้ำหนักมาก ต้องใช้แรงงานคนนับแสนในการสร้างพีระมิดแต่ละองค์ โดยใช้เวลาในการสร้างไม่ต่ำกว่า 10 ปี

# data[].attributes.headline
พีระมิดคูฟู (วงศ์ชนก ศรีกุล เลขที่ 20)

# data[].attributes.subject
พีระมิดคูฟู (วงศ์ชนก ศรีกุล เลขที่ 20)

# data[].attributes.body
พีระมิดคูฟู หรือ พีระมิดคีออปส์ นิยมเรียกกันโดยทั่วไปว่า มหาพีระมิดแห่งกีซา : The Great Pyramid of Giza เป็น พีระมิดในประเทศอียิปต์ที่มีความใหญ่โตและเก่าแก่ที่สุด ในหมู่พีระมิดทั้งสามแห่งกีซา เชื่อกันว่าสร้างขึ้นในสมัย ฟาโรห์คูฟู (Khufu) แห่ง ราชวงศ์ที่ 4 ซึ่งปกครองอียิปต์โบราณ เมื่อประมาณ 2,600 ปีก่อนคริสตกาล หรือกว่า 4,600 ปีมาแล้ว

เพื่อใช้เป็นที่เก็บรักษาพระศพ ไว้รอการกลับคืนชีพ ตามความเชื่อของชาวอียิปต์ในยุคนั้น มหาพีระมิดนี้ได้รับการยกย่องให้เป็นหนึ่งในเจ็ดสิ่งมหัศจรรย์ของโลก และเป็นหนึ่งเดียว ในเจ็ดสิ่งมหัศจรรย์ยุคโบราณ ที่ยังคงอยู่มาจนถึงปัจจุบัน  หลังจากสร้างแล้วเสร็จมีความสูงถึง 147 เมตร กลายเป็นสิ่งก่อสร้างสูงที่สุดในโลก

# data[].attributes.body
สฟิงซ์คือชื่อ สัตว์ประหลาด ในตำนานไอยคุปต์วิทยา และมีในตำนานชนชาติอื่นด้วย มีลักษณะต่างกันไป แต่จะมีตัวเป็นสิงโตเหมือนกัน สฟิงซ์ในตำนานกรีก มีใบหน้าและช่วงอก เป็นหญิงสาว มีปีกแบบนกอินทรีย์ และสามารถพูดภาษามนุษย์ได้ สฟิงซ์จะคอยถามคำถาม กับมนุษย์ที่หลงมาพบมันเข้า หากตอบคำถามไม่ได้ มนุษย์ผู้เคราะห์ร้ายนั้นก็จะถูกสังหาร ส่วนสฟิงซ์ของอียิปต์โบราณ ไม่มีปีกมีหน้าเป็นมนุษย์ผู้ชาย และยังมีแบบที่หัวเป็นแกะ
ประมาณ 1 พันปีต่อมา หลังจากยุคสมัยของฟาโรห์คาเฟรที่มหาสฟิงซ์ถูกสร้างขึ้น มหาสฟิงซ์ถูกพายุทรายพัดทับถมจนเหลือให้เห็นเพียงส่วนหัว เล่ากันว่ามีเทพเจ้ามาเข้าฝัน เจ้าชายธุตโมส บอกให้พระองค์นำทรายที่ทับถมมหาสฟิงซ์ออก หากทำตามจะส่งผลให้ พระองค์ได้เป็นฟาโรห์ที่ยิ่งใหญ่ มหาสฟิงซ์ จึงได้รับการดูแลรักษาเป็นครั้งแรก
ปัจจุบันใบหน้ามหาสฟิงซ์ ถูกทำลายจนแทบสังเกตรายละเอียดไม่ออก ร่ำลือกันว่า เกิดจากทหารของ นโปเลียน ที่มาอียิปต์ช่วงคริสต์ศตวรรษที่ 18 ใช้ใบหน้าของมหาสฟิงซ์ เป็นเป้าซ้อมยิงปืน ทำให้รูปงูแผ่แม่เบี้ยที่หน้าผากชำรุดเสียหาย จมูกแหว่ง และเคราหลุด อย่างไรก็ตามจากหลักฐานภาพวาดเก่าแก่เมื่อ 400 ปีก่อน พบว่าจมูกของมหาสฟิงซ์ชำรุด ตั้งแต่ตอนนั้นแล้ว และมีบันทึกของอาหรับว่า ใบหน้าสฟิงซ์ถูกทำลาย ในคริสต์ศตวรรษที่ 14 ซึ่งเป็นเวลาก่อนหน้ายุคสมัยของ นโปเลียน หลายร้อยปี

# data[].attributes.attachment_caption
อักษรเฮียโรกลิฟฟิค เป็นตัวอักษรของอียิปต์ มีลักษณะอักษรเป็นภาพ ลักษณะเดียวกับอักษรของชาว สุเมเรียน โดยใช้ภาพเป็นสัญลักษณ์แทนสิ่งที่สื่อความหมาย ตัวอักษรของอียิป

# data[].attributes.headline
อักษรเฮียโรกลิฟิค (Hieroglyph) (กันยารัตน์ หงษ์กลาย เลขที่12)

# data[].attributes.subject
อักษรเฮียโรกลิฟิค (Hieroglyph) (กันยารัตน์ หงษ์กลาย เลขที่12)

# data[].attributes.body
ตัวอักษรของชาวอียิปต์โบราณหรือที่เรารู้จักว่าอักษรภาพ (Hieroglyphs) หรือ ไฮโรกริฟฟิค,ฮีโรกราฟิค  มาจากภาษากรีก hieros (ศักดิ์สิทธิ์) + glypho (จารึก) ซึ่งไม่มีการยืนยันที่ชัดเจนว่าการเขียนในอียิปต์โบราณที่เก่าที่สุดเกิด ขึ้นเมื่อ ไร ส่วนอักษรไฮโรกลิฟฟิคที่จารึกเป็นตัวสุดท้ายคือประกาศที่กำแพงวิหารในฟิเล (Philae) ในวันที่ 24 สิงหาคม ค.ศ. 394 การเขียนทั่วไปในชีวิตประจำวันใช้อักษรเฮียราติก หลังจากจักรพรรดิทีโอโดซิอุสที่ 1 (Theodosius I) สั่งปิดวิหารของพวกนอกรีตทั่วจักรวรรดิโรมันในช่วง ค.ศ. 457ความรู้เกี่ยวกับอักษรภาพนี้ก็ได้สูญหายไป

ไฮโรกลิฟฟิคเพิ่งมีการอ่านและแปลความหมายได้อย่างชัดเจนเป็นระบบเมื่อมีการค้นพบหินโรเซตตาในปี ค.ศ.1799 ตัวอักษรที่จารึกบนแผ่นหินมีตัวอักษร 3 แบบ คือ กรีกโบราณ ดีโมติก และไฮโรกลิฟ จึงทำให้การเปรียบเทียบชื่อราชวงศ์ต่าง ๆ โดยใช้ตัวอักษร 3 แบบนี้ และทำให้ผู้เชี่ยวชาญภาษาโบราณ Jean-Francosis Champollion ชาวฝรั่งเศสถอดความอักษรนี้ใน 25 ปีต่อมา

อักษรไฮโรกลิฟฟิคมีทิศทางการเขียนเป็นได้หลายแบบ ทั้งแนวนอนซ้ายไปขวาหรือขวาไปซ้าย ,แนว ตั้งจากบนลงล่างทั้งซ้ายไปขวาหรือขวาไปซ้าย เราจะรู้ทิศทางการอ่านให้สังเกตจากการหันหน้าของรูปคนหรือสัตว์ ถ้ารูปหันหน้าไปทางขวาให้อ่านจากขวาไปซ้าย ถ้ารูปหันหน้าไปทางซ้ายให้อ่านจากซ้ายไปขวา หรือสรุปว่ารูปจะหันหน้าเข้าสู่จุดเริ่มต้นในการอ่านเสมอ

อักษรไฮโรกลิฟอียิปต์ยุคต้นและยุคกลางใช้สัญลักษณ์ 700 ตัว ในยุคกรีก-โรมัน ใช้สัญลักษณ์มากกว่า 5,600 ตัว สัญลักษณ์แต่ละตัวบอกทั้งการออกเสียงและความหมาย เช่น คำว่า “จระเข้” จะเป็นรูปจระเข้รวมกับสัญลักษณ์แทนเสียง “msH” (อ่านว่า meseh) หรือคำว่า “แมว” จะใช้รูปแมวรวมกับสัญลักษณ์แทนอักษร “miw” (อ่านว่า meeoo)

อักษรที่มีลักษณะเช่นเดียวกับอักษรไฮโรกลิฟของอียิปต์จะเรียกอักษรไฮโรกลิฟด้วยเช่น อักษรไฮโรกลิฟของชาวมายา,ชาวฮิทไทน์,ชาวลูเวียน ฯลฯ

คน อียิปต์ในปัจจุบันไม่ได้พูดและใช้ภาษาอียิปต์โบราณอีกแล้วแต่พูดภาษาอาหรับ ภาษาลูกของชาวอียิปต์โบราณที่เหลือคือ ภาษาคอปติกซึ่งเป็นภาษาที่ใช้ในโบสถ์ของศาสนาคริสต์นิกายคอปติกที่เรียก คอปติกเชิร์ช

# data[].attributes.headline
มัมมี่ Mummy (ภาสิณี วงศ์ทำเนียบ เลขที่18)

# data[].attributes.subject
มัมมี่ Mummy (ภาสิณี วงศ์ทำเนียบ เลขที่18)

# data[].attributes.body
Mummyคือศพที่ดองหรือแช่ในน้ำยาพิเศษในประเทศอียิปต์ พันทั่วทั้งร่างกายด้วยผ้าลินินสีขาว เพื่อเป็นการรักษาสภาพของศพเพื่อรอการกลับคืนร่างของวิญญาณผู้ตาย ตามความเชื่อของชาวอียิปต์โบราณ คำว่า "มัมมี่" มาจากคำว่า "มัมมียะ" (Mummiya) ซึ่งเป็นคำในภาษาเปอร์เซีย มีความหมายถึงร่างของซากศพที่ถูกดองจนกลายเป็นสีดำ โดยชาวอียิปต์โบราณจะทำมัมมี่ของฟาโรห์และเชื้อพระวงศ์ทุกพระองค์ และนำไปฝังในลักษณะแนวนอนภายใต้พื้นแผ่นทรายของอียิปต์ อาศัยแรงลมที่พัดผ่านในแถบทะเลทรายอาระเบียและทะเลทรายในพื้นที่รอบบริเวณของอียิปต์ เพื่อป้องกันการเน่าเปื่อยของซากศพที่อาบด้วยน้ำยา

# data[].attributes.attachment_caption
เสาโอเบลสก์ของฟาโรห์รามเสสที่  2  ตั้งอยู่ที่ใจกลางจตุรัสคองคอร์ด สถานที่ท่องเที่ยวสำคัญของกรุงปารีส

# data[].attributes.headline
เสาโอเบลิสก์ (Obelisk)  (คุณครูอุบลรัตน์ุ  ชำปฏิ)

# data[].attributes.subject
เสาโอเบลิสก์ (Obelisk)  (คุณครูอุบลรัตน์ุ  ชำปฏิ)

# data[].attributes.body
“สิ่งนี้ได้ ‘เดินทาง’ ออกไปจากถิ่นกำเนิดของมัน และกลายเป็นสัญลักษณ์ที่มองเห็นได้ของอารยธรรมอันยิ่งใหญ่ซึ่งได้สร้างมันขึ้นมา” วารสารภาษาอิตาลีชื่ออาร์เชโอ กล่าว. ส่วนใหญ่ สิ่งนี้ได้ออกจากอียิปต์นานแล้วและถูกนำไปยังเมืองต่าง ๆ เช่น อิสตันบูล, ลอนดอน, ปารีส, โรม, และนิวยอร์ก    โอเบลิสก์คือเสาหินสี่เหลี่ยมที่มีลักษณะเรียวขึ้น และมียอดแหลมทรงพีระมิด. เสาต้นที่เก่าแก่ที่สุดมีอายุถึง 4,000 ปี. แม้แต่เสาต้นใหม่ที่สุดก็ยังมีอายุราว ๆ 2,000 ปีแล้ว.
โดยทั่วไป โอเบลิสก์ทำจากหินแกรนิตสีแดง ซึ่งชาวอียิปต์โบราณขุดออกมาเป็นแท่งหินใหญ่และนำไปตั้งไว้ที่หน้าสุสานและวิหารต่าง ๆ. โอเบลิสก์บางต้นมีขนาดมหึมา. ต้นที่ใหญ่ที่สุดซึ่งยังคงตั้งอยู่ในปัจจุบันอยู่ที่จัตุรัสแห่งหนึ่งในกรุงโรมมีความสูงถึง 32 เมตรและหนักประมาณ 455 ตัน. โอเบลิสก์ส่วนใหญ่มีอักษรภาพสลักอยู่โดยรอบ
วัตถุประสงค์ของอนุสาวรีย์เหล่านี้คือเพื่อถวายเกียรติแด่สุริยเทพรา. มีการตั้งโอเบลิสก์ไว้เพื่อขอบคุณเทพเจ้าองค์นี้สำหรับการปกป้องและสำหรับชัยชนะที่ประทานให้แก่กษัตริย์อียิปต์รวมทั้งเพื่อทูลขอความโปรดปราน. เชื่อกันว่ารูปทรงของโอเบลิสก์ได้มาจากรูปทรงของพีระมิด. มันเป็นสัญลักษณ์ของแสงอาทิตย์ที่ส่องลงมาเพื่อให้ความอบอุ่นและแสงสว่างแก่แผ่นดินโลก
เสาโอเบลิสก์ของอียิปต์โบราณที่ยังคงเหลืออยู่ในโลกทุกวันนี้ มีจำนวน 29 เสา  เป็นเสาที่ตั้งอยู่ในประเทศอียิปต์ปัจจุบันจำนวน 9 เสา ส่วนอีก 20 เสานั้น กระจายกันอยู่ในประเทศต่างๆ คือ ในประเทศอิตาลี 11 เสา (รวมนครรัฐวาติกัน)  สหราชอาณาจักร 4 เสา  ส่วนในประเทศฝรั่งเศส โปแลนด์ อิสราเอล ตุรกี และ สหรัฐอเมริกา  มีเสาโอเบลิสก์ตั้งอยู่ประเทศละ 1 เสา
ถึงแม้ว่าอาณาจักรอียิปต์จะเสื่อมอำนาจและล่มสลายลง  แต่เสาโอบิลิสก์ก็เป็นเครื่องหมายยืนยันถึงความยิ่งใหญ่ของอารยธรรมอียิปต์โบราณที่ยังเหลือเหลืออยู่จนถึงปัจจุบันนี้